UK में कड़े कानूनों के बावजूद अपराध; फिजिशियन ने डिमेंशिया मरीज से की जबरदस्ती
इंग्लैंड के समरसेट के टॉन्टॉन शहर में एक जनरल फिजिशियन पर महिला पेशेंट को कॉफी में अपना स्पर्म मिलाकर पिलाने का आरोप है। 55 साल के डॉक्टर निकोलस चैपमैन ने एक साल के अंदर कई दफा अपनी महिला पेशेंट के साथ ऐसी हरकत की है।
इंग्लैंड के समरसेट के टॉन्टॉन शहर में एक जनरल फिजिशियन पर महिला पेशेंट को कॉफी में अपना स्पर्म मिलाकर पिलाने का आरोप है। 55 साल के डॉक्टर निकोलस चैपमैन ने एक साल के अंदर कई दफा अपनी महिला पेशेंट के साथ ऐसी हरकत की है।
शक होने पर महिला ने कॉफी का सैंपल लिया
महिला को जब डॉक्टर की हरकतों पर शक हुआ तो उसने कॉफी का एक सैंपल चुपचाप रख लिया। उसके बाद सितंबर 2021 में वो पुलिस के पास गई और मामले की रिपोर्ट लिखवाई। जब कॉफी के सैंपल को टेस्ट किया गया तो उसमें स्पर्म होने की पुष्टि हुई और यह डॉक्टर के डीएनए से मैच भी हुआ।
फोन में प्राइवेट पार्ट की रखता था फोटो
चैपमैन अपने फोन में अपने प्राइवेट पार्ट की फोटो भी रखता था। ये बात कोर्ट को उसकी दो महिला सहयोगियों ने बताई थी। कोर्ट में चैपमैन से उन दोनों सहयोगियों के बारे में पूछताछ की गई। कोर्ट के सवाल पर डॉक्टर ने शर्मिंदगी के साथ कहा कि वो फोटो गलती से क्लिक हुई थी।
13 सितंबर 2021 को चैपमैन पर अपनी महिला मरीज को कॉफी में सीमेन देने पर ‘बिना सहमति के महिला के साथ सेक्शुअली एक्टिविटी में शामिल होने’ का दोषी पाया गया। लेकिन ग्लूसेस्टर क्राउन कोर्ट में जूरी ने आरोपी डॉक्टर को 12 सितंबर, 2020 और 12 सितंबर, 2021 के बीच लगाए गए आरोपों में बरी कर दिया। अपने बचाव में आरोपी डॉक्टर ने दावा किया कि किसी और ने प्रैंक के नाम पर उसका वीर्य कॉफी में डाल दिया होगा।
खबर में आगे बढ़ने से पहले पोल पर अपनी राय देते चलिए...
यूके के कुछ ऐसे ही केस हैं, जिसमें डॉक्टरों ने अपनी पेशेंट, स्टाफ या किसी और महिला को सेक्शुअली अब्यूज किया। जिसके बाद मामला ‘जनरल मेडिकल काउंसिल’ यानी जीएमसी तक पहुंचा और उन सभी दोषी डॉक्टरों पर कार्रवाई भी हुई। इन सभी से प्रैक्टिसिंग लाइसेंस वापस ले लिया गया। 
डॉक्टर जिसने पब्लिक ट्रांसपोर्ट में महिला यात्री से की छेड़खानी 
पब्लिक ट्रांसपोर्ट में यात्रा करते समय एक डॉक्टर अपनी सीट पर इस तरह से बैठा था कि उसका शरीर महिला यात्री से टच हो रहा था। ऐसा एक बार नहीं कई बार हुआ। डॉक्टर इस तरह बैठा था कि महिला यात्री आगे नहीं बढ़ सकती थी या खुद को बचाने के लिए किसी की मदद नहीं ले सकती थी।
शिकायत के बाद यह बात डॉक्टरों के पैनल तक पहुंची। वहां डॉक्टर ने इस बात से इनकार किया कि यात्रा के दौरान उसका कोई सेक्शुअल इरादा था। उसका कहना था कि वो बस आराम से बैठने की कोशिश कर रहा था। पैनल ने निष्कर्ष निकाला कि डॉक्टर ने जो व्यवहार किया जो वास्तव में यौन प्रेरित था। जीएमसी पैनल ने डॉक्टर को मेडिकल रजिस्टर से हटा दिया।
डॉक्टर ने महिला पेशेंट के घर जाकर उससे संबंध बनाए 
कई साल जनरल फिजिशियन की इमेज उसके सहयोगियों के बीच नरम दिल, कुशल और मेहनती डॉक्टर की थी। हालांकि, एक कमजोर महिला पेशेंट के घर जाकर उसके साथ संबंध बनाने के बाद डॉक्टर के केस को जीएमसी को रेफर कर दिया गया। जीएमसी पैनल ने माना कि डॉक्टर की हरकत गलत थी।
आरोपी डॉक्टर ने कहा कि वह एक लेटर देने के लिए मरीज के घर गया था। उसने दावा किया कि वो मरीज के साथ संबंध बनाने के इरादे से नहीं गया था। जो कुछ भी हुआ वो अचानक हुआ था और उसे इसकी उम्मीद नहीं थी। उसने ये भी स्वीकार किया कि संबंध बनाने के दौरान उसे एहसास हो गया था कि वह गलत कर रहा था और उसने तुरंत खुद को रोका। अपने तर्क को मजबूत करने के लिए उसने कहा कि पहले उसने कभी किसी पेशेंट के साथ ऐसी कोई हरकत नहीं की। लेकिन पैनल डॉक्टर को दोषी माना और 12 महीने के लिए निलंबित कर दिया गया।
डाइमेंशिया पेशेंट से जबरदस्ती करने वाला डॉक्टर
ऐसे ही एक और केस में एक डॉक्टर को जीएमसी रेफर किया गया, जिसने अपनी बुजुर्ग पेशेंट के साथ गलत तरीके से संबंध बनाए। उसकी पेशेंट डाइमेंशिया की शिकार थी। वो कई सालों से उसका जनरल फिजिशियन था। सोसायटी में भी सारे लोग इस बात को जानते थे। आरोपी डॉक्टर नियमित रूप से पेशेंट के घर पर रात भर रहता था।
कुछ समय के लिए वो दिन में दो बार पेशेंट को विजिट करता ताकि यह सुनिश्चित कर सके कि उसे खाना खिला दिया गया है। एक मौके पर उसने संबंध बनाने के दौरान पेशेंट को अपने ही घर में बंद कर दिया ताकि उसके पास बाहर निकलने का कोई रास्ता न बचे। इस मामले में दोषी डॉक्टर को मेडिकल रजिस्टर से हटा दिया गया।
रिसेप्शनिस्ट को जबरन किस करने की कोशिश
एक डॉक्टर ने अपनी रिसेप्शनिस्ट को उसकी ड्यूटी के दौरान गलत तरीके से छुआ और कई बार जबरन किस करने की कोशिश की। मामला खुलने के बाद आरोपी डॉक्टर को महिला पर सेक्शुअल असॉल्ट के आपराधिक मामले में दोषी ठहराए जाने के बाद डॉक्टर के मामले को जीएमसी रेफर कर दिया गया था। आरोपी डॉक्टर के प्रैक्टिसिंग लाइसेंस को 9 महीने के लिए रद्द कर दिया गया।
यूके में किसी डॉक्टर के सेक्शुअल मिसकंडक्ट का दोषी पाए जाने पर उसके अपराध की गंभीरता के आधार पर अलग-अलग कार्रवाई की जा सकती है। आरोपियों पर कार्रवाई जनरल मेडिकल काउंसिल (जीएमसी) जैसी रेगुलेरटी बॉडी के अलावा पुलिस भी करती है।
गंभीर आरोप में प्रैक्टिस लाइसेंस हो जाता है रद्द
यूके में डॉक्टरों के सेक्शुअल मिसकंडक्ट से जुड़े अपराध में पुलिस और कोर्ट भी सख्त रवैया अपनाते हैं। अधिकतम सजा अपराध और परिस्थितियों के आधार पर तय होती है। 
क्रिमिनल ऑफेंस- अगर कोई डॉक्टर यौन उत्पीड़न, रेप, अभद्र हरकत जैसे अपराधों का दोषी पाया जाता है, तो उसे गंभीर परिणाम भुगतने होते हैं। इन अपराधों के लिए अधिकतम सजा कानून द्वारा तय की जाती है। इसमें जुर्माना, कई सालों की जेल, आजीवन यौन अपराधी के रूप में दर्ज होना जैसे कानूनी परिणाम शामिल हो सकते हैं।
सिविल मुकदमा- सिविल केस में सेक्शुअल मिसकंडक्ट के नुकसान की भरपाई मुआवजे के तौर पर होती है। मुआवजे की रकम खास परिस्थितियों और विक्टिम पर हुए असर के आधार पर अलग-अलग होती है। मुआवजे को तय करते समय कोर्ट नुकसान की सीमा, फाइनेंशियल नुकसान, भावनात्मक पीड़ा के साथ कई और फैक्टर को देखता है।